**ΑΠΟΣΠΑΣΜΑ**

**Από το πρακτικό της αριθμ. 9ης /2023 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ**  **Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 46**

**΄Ασκηση προσφυγής κατά 1) της 4779/23 απόφασης του Γενικού Γραμματέα της Αποκεντρωμένης Διοίκησης Θεσσαλίας Στερεάς Ελλάδας, 2) του 1ου πρακτικού του Τεχνικού Συμβουλίου Τεχνικών Έργων ΠΕ Βοιωτίας (συνεδρίαση 18-1-23) και 3) της εταιρείας με την επωνυμία MA.CON.STRUCTION.**

Στη Λιβαδειά σήμερα 28η Μαρτίου 2023 ημέρα Τρίτη και ώρα 13.00 συνεδρίασε έπειτα από αναβολή λόγω τεχνικών προβλημάτων η προγραμματισμένη για την 27η Μαρτίου συνεδρίαση με τηλεδιάσκεψη της Οικονομικής Επιτροπής Δήμου Λεβαδέων , βάσει των διατάξεων του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και μετά από την αρ.πρωτ. 5738/23-03-2023 έγγραφη πρόσκληση του Προέδρου της & Δημάρχου Λεβαδέων , η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018 «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα επτά (7), ήτοι:

**ΠΑΡΟΝΤΕΣ ΑΠΟΝΤΕΣ**

1. Ταγκαλεγκας Ιωάννης 1.Πούλος Ευάγγελος

2. Μητάς Αλέξανδρος 2.Μπράλιος Νικόλαος

3.Kαλογρηάς Αθανάσιος

4.Σαγιάννης Μιχαήλ Αν και είχαν νόμιμα προσκληθεί

5.Μερτζάνης Κωσταντίνος

6. Καπλάνης Κωνσταντίνος (προσήλθε στο 2ο Θ.Η.Δ)

7. Καραμάνης Δημήτριος (προσήλθε στο 2ο Θ.Η.Δ)

Ο Πρόεδρος της Οικονομικής Επιτροπής εισηγούμενος το 1ο θέμα της ημερήσιας διάταξης έθεσε υπόψη των μελών το με αριθμ. πρωτ. 5171/16-03-2023 έγγραφο του Γραφείου Νομικής Συμβούλου Δήμου Λεβαδέων στο οποίο αναφέρονται τα παρακάτω:

*Στις 24-6-21 υπογράφηκε σύμβαση κατασκευής έργου “ ΕΝΕΡΓΕΙΑΚΗ ΑΝΑΒΑΘΜΙΣΗ ΣΧΟΛΙΚΗΣ ΜΟΝΑΔΑΣ ΕΠΑΛ ΛΙΒΑΔΕΙΑΣ”, με την εταιρεία MA.CON.STRUCTION ΤΕΧΝΙΚΗ ΑΝΑΠΤΥΞΙΑΚΗ ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ, Αναπαύσεως 43, Βριλήσσια, Τ.Κ. 152 35, ΑΦΜ 998384640.*

*Η διάρκεια κατασκευής ήταν 12μηνη ήτοι έως 24-6-22.*

*Μετά την υποβολή του 2ου λογαριασμού εργασιών στις 16-9-21 που εγκρίθηκε στις 27-9-21, αυτός έπρεπε να εξοφληθεί εντός διμήνου.*

*Όμως παρήλθε η προθεσμία του διμήνου και η συμβαλλόμενη εταιρεία μας επέδωσε την από 18-11-21 Ειδική Δήλωση Διακοπής Εργασιών – Οχληση θετικών ζημιών, ως δικαιούνταν.*

*Η Διευθύνουσα Υπηρεσία αποδέχθηκε την Δήλωση ως άνω.*

*Σύμφωνα με τον νόμο 4412/16 ο ανάδοχος μπορεί να διακόψει τις εργασίες αν η πληρωμή ενός λογαριασμού καθυστερήσει χωρίς υπαιτιότητά του.*

*Εν συνεχεία και θεωρώντας η εταιρεία ότι δεν ήρθησαν οι λόγοι που επέβαλαν την διακοπή υπέβαλε το 28/27-1-22 αίτημα διάλυσης της σύμβασης λόγω παρέλευσης διαστήματος μεγαλύτερου του 2μηνου από την υποβολή της Ειδικής Δήλωσης Διακοπής Εργασιών.*

*Η Διευθύνουσα Υπηρεσία απέρριψε την αίτηση της για διάλυση της σύμβασης γιατί ο 2ος λογαριασμός είχε πληρωθεί, ενώ ταυτόχρονα εντέλλεται την ανάδοχο εταιρεία να συνεχίσει τις εργασίες.*

*Κατά της 1685/1-2-22 ως άνω απόφασης προσέφυγε η εταιρεία στον Συντονιστή Αποκεντρωμένης Διοίκησης Θεσσαλίας Στερεάς Ελλάδας. Με την 65614/22 απόφασή του ο Συντονιστής Αποκεντρωμένης Διοίκησης Θεσσαλίας Στερεάς Ελλάδας απέρριψε την προσφυγή της, ενώ η Διευθύνουσα Υπηρεσία κάλεσε με τρία συνεχή έγγραφα την ανάδοχο να συνεχίσει τις υπολειπόμενες συμβατικές εργασίες.*

*Η ανάδοχος δεν έπραξε απολύτως τίποτα, αγνοώντας τις οδηγίες της Διευθύνουσας Υπηρεσίας , ενώ ισχυρίστηκε ότι κατέθεσε προσφυγή στο ΔΕφΠ στις 11-6-22, ενώ η Διευθύνουσα Υπηρεσία δεν έλαβε επισήμως γνώση κατάθεση τέτοιας προσφυγής, παρά μόνο μετά από έρευνα του νομικού γραφείου στις 25-2-23.*

*Στις 25-10-22 η Διευθύνουσα Υπηρεσία κοινοποίησε την 1889/21-10-22 ειδική πρόσκληση εκτέλεσης τμηματικών εργασιών, όμως η πρόσκληση επιδόθηκε μετά την λήξη της οριακής προθεσμίας, στις 27/10/22.*

*Η ανάδοχος εταιρεία πριν παραλάβει την Ειδική Πρόσκληση, κατέθεσε αίτηση Διάλυσης Σύμβασης, επικαλούμενη την μη παράταση της συμβατικής προθεσμίας (24-6-22).*

*Η ανάδοχος εταιρεία ώφειλε μετά την Ειδική Πρόσκληση της Διευθύνουσας Υπηρεσίας και εφόσον ουδεμία προσφυγή με αίτηση αναστολής – δεν είχε κοινοποιήσει στον Δήμο, να προβεί στην εκτέλεση των εργασιών που τάσσει η πρόσκληση, πράγμα που δεν έκανε.*

*Συνεπώς με την 20846/22 ο προϊστάμενος της Διευθύνουσας Υπηρεσίας κήρυξε έκπτωτη την Ανάδοχο επειδή δεν συμμορφώθηκε στο περιεχόμενο της Ειδικής Πρόσκλησης.*

*Η ανάδοχος εταιρεία προσέφυγε στον Γενικό Γραμματέα της Αποκεντρωμένης Διοίκησης Θεσσαλίας Στερεάς Ελλάδας κατά της ως άνω απόφασης, ο οποίος με την 4779/23 απόφασή του αποδέχεται την ένστασή της χωρίς όμως καμιά αιτιολογία έστω και προσχηματική .*

*Οι επαφές οργάνων του Δήμου, με την ανάδοχο ώστε να ευρεθεί μια λύση συνέχισης του έργου με αναθεώρηση τιμών απέβηκαν άκαρπες. (ίδετε σχετικό έγγραφο Τεχνικής Υπηρεσίας).*

*Κατόπιν των ανωτέρω πρέπει να ασκηθεί προσφυγή κατά της αναδόχου και των προναφερομένων αποφάσεων 4779/23 και 1ου πρακτικού του Τεχνικού Συμβουλίου Δημοσίων Έργων ΠΕ Βοιωτίας.*

*Καλείται η Οικονομική Επιτροπή να εγκρίνει την άσκηση και κατάθεση προσφυγής κατά των ανωτέρω, λόγω επείγοντος χρόνου.*

**Η Οικονομική Επιτροπή λαμβάνοντας υπόψη :**

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

- Τις διατάξεις του Ν. 5013/2023 άρθρο 31 Αρμοδιότητες Οικονομικής Επιτροπής Δήμων - Τροποποίηση παρ. 1, αντικατάσταση παρ. 2, προσθήκη παρ. 4 στο άρθρο 72 του Ν.3852/2010

-Την 4779/23 απόφαση του Γενικού Γραμματέα της Αποκεντρωμένης Διοίκησης Θεσσαλίας Στερεάς Ελλάδας

-Την με αριθ.πρωτ. 5171/16-03-2023 εισήγηση του Γραφείου Νομικής Συμβούλου Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την άσκηση και κατάθεση προσφυγής κατά 1) της 4779/23 απόφασης του Γενικού Γραμματέα της Αποκεντρωμένης Διοίκησης Θεσσαλίας Στερεάς Ελλάδας, 2) του 1ου πρακτικού του Τεχνικού Συμβουλίου Τεχνικών Έργων ΠΕ Βοιωτίας (συνεδρίαση 18-1-23) και 3) της εταιρείας με την επωνυμία MA.CON.STRUCTION. **,** λόγω επείγοντος χρόνου.

**Η απόφαση πήρε αριθμό 46/2023.**

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΠΙΣΤΟ ΑΠΟΣΠΑΣΜΑ

ΤΑ ΜΕΛΗ Λιβαδειά 30 -03-2023

Ο ΠΡΟΕΔΡΟΣ

1.Μητάς Αλέξανδρος

2.Καλογρηάς Αθανάσιος

3.Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4.Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ